Author: Fana

Duminică are loc Pomana Porcului la Pecica
Evenimentul gastronomic al finalului de an se organizează din nou, după o pauză de doi ani. Primăria Orașului Pecica și Consiliul Local Pecica invită locuitorii orașului, ai satelor aparținătoare şi toţi cei interesaţi, la Pomana Porcului, duminică, începând cu ora 8, în spatele halei agroalimentare.
Patru echipe locale vor prepara bucate tradiționale conform rețetelor românești, maghiare, sârbești şi slovăcești.
Tăierea porcilor va fi la ora 8, micul dejun (sânge şi ficat prăjit, ceai, vin fiert, cozonac), fiind gata în jurul orei 10.  Până la prânz, publicul este servit din tocana şi fasolea pregătite la ceaun. Jurizarea preparatelor şi degustarea de către public se va face la ora 14.
Pe durata întregii zile, pecicanii şi musafirii vor putea achiziționa produse tradiționale (mezeluri proaspete şi afumate, pită de Pecica, produse de patiserie, miere).
P.S.